|  |  |  |
| --- | --- | --- |
| |  |  | | --- | --- | |  | **PARCHETUL DE PE LÂNGĂ TRIBUNALUL CLUJ**  Operator date cu caracter personal nr. 2888  Mun. Cluj-Napoca, Calea Dorobanților nr. 2-4, jud. Cluj, cod poștal 400117  Tel: +40.264.43.17.32, Fax: +40.264.43.10.41, e-mail: pt\_cluj@mpublic.ro | |
|  |

**Lucrare nr.55/VIII/3/2024**

**COMUNICAT DE PRESĂ**

**Data 22.10.2024**

*Compartimentul de informare şi relaţii publice din cadrul Parchetului de pe lângă Tribunalul Cluj este împuternicit să aducă la cunoştinţa publicului următoarele:*

Procurori din cadrul Parchetului de pe lângă Tribunalul Cluj, împreună cu polițiștii din cadrul Inspectoratului de Poliție Județean Cluj- Serviciul de Investigare a Criminalității Economice au efectuat, în cursul zilei de azi 22.10.2024, două percheziţii domiciliare în imobile din jud. Cluj, în care iși desfășoară activitatea o societate comercială în domeniul industriei alimentare, în cadrul unui dosar penal din anul 2022, în care se efectuează cercetări in rem sub aspectul săvârșirii infracţiunii de evaziune fiscală în formă continuată.

În fapt, în perioada decembrie 2021 – decembrie 2023, reprezentanţii unei societăți comerciale au declarat în documentele legale achiziţii de bunuri și servicii despre care există suspiciuni că nu sunt reale, în valoare totală de 2.380.000 lei, de la trei societăți comerciale din jud.Cluj, în scopul sustragerii de la plata obligaţiilor fiscale, cauzând un prejudiciu la bugetul consolidat de stat în valoare de aproximativ 380.000 lei, reprezentând TVA.

Investigațiile vizează două persoane fizice și trei persoane juridice.

Raportat la actele procedurale efectuate în cauză, precizăm că, atunci când împrejurările vor permite, vom oferi detalii suplimentare.

*Precizăm că aceste activităţi nu pot, în nicio situaţie, să înfrângă principiul prezumţiei de nevinovăţie.*